पार्टी पिछले चुनाव में 282 सीटें जीत चुकी है और 150 सीटों पर दूसरे नंबर पर रही। इन सभी सीटों पर पार्टी का फोकस अलग है। इन सीटों के लिए अलग-अलग टीमें कार्य कर रही हैं। सबसे बड़ी चुनौती 122 सीटों पर है जहां भाजपा कभी जीती ही नहीं। इसी महीने सूरजकुंड में हुई आर.एस.एस. की कोर कमेटी और भाजपा के संगठन मंत्रियों की बैठक में भाजपा के सत्ता में 4 साल होने की समीक्षा की गई। इसके बाद प्रधानमंत्री नरेंद्र मोदी ने कोर कमेटी के सदस्यों को अपने सरकारी आवास पर डिनर दिया था। बैठक में चर्चा हुई कि भाजपा कार्यकर्त्ताओं में नाराजगी है और सांसदों के खिलाफ सत्ता विरोधी माहौल है। विपक्ष की एकता पार्टी का नुक्सान करेगी। इसका तोड़ नहीं निकाला गया तो पार्टी को भारी नुक्सान होगा।